Yal agdud yal tamurt sεan tutlayin-nsen swayes i ttmeslayen, ttxemmimen, ttarun deg tudert-nsen n yal ass. Meεna agdud-a ur yezmir ara ad yissin ad yefhem akk tutlayin-a iεummen yemgaraden. Tasuqilt tusa-d am tifrat i wugur-agi axaṭar d tagnit i yimeɣriyen akken ad ḍalen ɣef tsekla tabaranit ama d ungal, adlis, amagrad…artg, imi tasuqilt d annar i deg ttemlilint tutlayin merra n ddunit i wakken ad d-tilli tririwt n yiḍrisen s tira seg tutlayt ɣer tayeḍ neɣ ugar, ihi tasuqilt tgellu-d s usnerni i tsekla d yidles n yiɣerfan s umata.